Vainosjärvi

Vainosjärvi (skoltesamisk: Vainosjäuʹrr, enaresamisk: Vannjiikeessimjävri) er en innsjø i Enare kommune i Finland. Den ligger rundt 12 kilometer øst for Sevettijärvi og omtrent like langt fra riksgrensa mot Norge. Sjøen har utløp mot nord til Vainosjoki og er en del av Neidenvassdraget.

En esker går gjennom innsjøen i retning sørvest-nordøst og danner i nordenden en 1,5 kilometer lang og smal halvøy, som bare er 10-50 meter bred. Eskeren er totalt 13 kilometer lang. Den starter ved Sollomusjärvi i sør og ender et par kilometer nord for Vainosjärvi.

Referanser 

Innsjøer i Enare kommune
Neidenvassdraget